Συντεταγμένες: 48°51′20″N 2°17′16″E﻿ / ﻿48.85556°N 2.28778°E﻿ / 48.85556; 2.28778

Η **γέφυρα Μπιρ-Χακίμ** (Γαλλικά: Le Pont de Bir-Hakeim), με παλαιότερη ονομασία γέφυρα του Πασί, είναι μια γέφυρα που διασχίζει τον ποταμό Σηκουάνα στο Παρίσι. Συνδέει το 15ο με το 16ο διαμέρισμα, περνώντας από το νησάκι Ιλ ω Σίνι. 

Η γέφυρα, κατασκευασμένη από χάλυβα και πέτρα, είναι η δεύτερη που ανεγέρθηκε στην περιοχή. Κατασκευάστηκε μεταξύ 1903 και 1905, αντικαθιστώντας μια προηγούμενη γέφυρα που είχε ανεγερθεί το 1878. Το μήκος της είναι 237 μέτρα και το πλάτος 24,7 μέτρα.

Είναι καταχωρημένη ως ιστορικό μνημείο από το 1986.

Προέλευση του ονόματος
----------------------

Η γέφυρα από την κατασκευή της το 1905 ονομαζόταν Γέφυρα του Πασί, από το όνομα της παλαιότερης κοινότητας Πασί, κοντά στην οποία βρίσκεται. Μετονομάστηκε το 1948 για να τιμήσει τη μνήμη της μάχης του Μπιρ Χακίμ, στρατηγικό σημείο στην έρημο της Λιβύης, όπου οι Ελεύθερες Γαλλικές Δυνάμεις πολέμησαν εναντίον των γερμανικών στρατευμάτων τον Ιούνιο του 1942, κατά τη διάρκεια του Β' Παγκοσμίου Πολέμου.

Στην εικόνα αριστερά, θέση της γέφυρας στον Σηκουάνα.

Περιγραφή
---------

Το άγαλμα της *Αναγεννημένης Γαλλίας* στο Μπελβεντέρε της γέφυρας Μπιρ-Χακίμ
Η γέφυρα Μπιρ-Χακίμ, πρώτη στη σειρά
Η γέφυρα έχει δύο επίπεδα: ένα για μηχανοκίνητα οχήματα, ποδηλάτες και πεζούς και ένα άλλο είναι που είναι σιδηροδρομική οδογέφυρα (Viaduc de Passy) κατασκευασμένο πάνω από το πρώτο, μέσω του οποίου περνάει η γραμμή 6 του Μετρό του Παρισιού. Η σιδηροδρομική οδογέφυρα υποστηρίζεται από μεταλλικές κιονοστοιχίες, εκτός από τα σημεία όπου περνά πάνω από το νησάκι Ιλ ντε Σίνι, όπου στηρίζεται από πέτρινη καμάρα. Πολλές αναμνηστικές πλάκες διακοσμούν τη γέφυρα, συμπεριλαμβανομένων αρκετών αφιερωμένων σε στρατιώτες που έπεσαν στο Βέλγιο κατά τη διάρκεια του Β 'Παγκοσμίου Πολέμου.

Επιπλέον, η κεντρική καμάρα της οδογέφυρας, στο επίπεδο του νησιού, είναι διακοσμημένη με τέσσερα αλληγορικά πέτρινα αγάλματα σε ανάγλυφο: 

* οι αλληγορικές παραστάσεις της *Επιστήμης* και της *Εργασίας*, έργα του γλύπτη Ζυλ-Φελίξ Κουτάν
* ο *Ηλεκτρισμός* και το *Εμπόριο* έργα του γλύπτη Ζαν Αντουάν Ινζαλμπέρ.

Η γέφυρα στο κέντρο της σχηματίζει ένα Μπελβεντέρε (πανόραμα), που περνά πάνω από το νησάκι Ιλ ντε Σίνι και καλύπτει το ανατολικό άκρο του νησιού. Εδώ βρίσκεται το άγαλμα *Η αναγεννημένη Γαλλία*. Η γέφυρα προσφέρει υπέροχη θέα στον Πύργο του Άιφελ.

Οι  υποστηρικτικοί πυλώνες  είναι διακοσμημένοι με δύο συνθέσεις αγαλμάτων, έργα του Γκυστάβ Μισέλ: 

* Οι *Ναύτες*, εξοπλισμένοι με τα εργαλεία τους (δίχτυ, σημαδούρα, πανί κ.λπ.), που συναρμολογούν ένα οικόσημο της πόλης του Παρισιού στον πυλώνα και
* Οι *Σιδηρουργοί*, οι οποίοι συναρμολογούν ένα οικόσημο της Γαλλίας.

Κινηματογράφος
--------------

Η γέφυρα έχει χρησιμοποιηθεί για τα γυρίσματα πολλών ταινιών, όπως το *Ριφιφί*,  *Ασανσέρ για Δολοφόνους*, *Η Ζαζί στο μετρό*, *Το τελευταίο τανγκό στο Παρίσι*, *Inception*, Στα ίχνη του χαμένου θησαυρού - Το βιβλίο με τα μυστικά κ.ά*.*

Εικόνες
-------

* Οι ΝαύτεςΟι *Ναύτες*
* Οι ΣιδηρουργοίΟι *Σιδηρουργοί*
* Η γέφυρα από το νησάκι Ιλ ντε ΣίνιΗ γέφυρα από το νησάκι Ιλ ντε Σίνι
* Οι συνθέσεις αγαλμάτωνΟι συνθέσεις αγαλμάτων
* Η γραμμή μετρό 6 διέρχεται από τη γέφυρα Μπιρ-ΧακίμΗ γραμμή μετρό 6 διέρχεται από τη γέφυρα Μπιρ-Χακίμ
* Κιονοστοιχία της οδογέφυραςΚιονοστοιχία της οδογέφυρας
* ΦωτισμόςΦωτισμός

Η γέφυρα Μπιρ-Χακίμ φωτισμένη τη νύχτα

Εξωτερικοί σύνδεσμοι
--------------------

* Η γέφυρα Μπιρ-Χακίμ[*νεκρός σύνδεσμος*] (επιλογή γλώσσας)

Παραπομπές
----------


1. 1 2 3 4  «base Mérimée» (Γαλλικά) Υπουργείο Πολιτισμού της Γαλλίας.
2. ↑  Ανακτήθηκε στις 28  Ιουνίου 2019.
3. ↑  www.bridgemanimages.com/en-US/luc-boegly/the-pont-de-bir-hakeim-bir-hakeim-in-the-15th-arrondissement-of-paris-construction-1903-1905/photograph/asset/4626208.
4. ↑ . «pop.culture.gouv.fr/notice/merimee/PA00086658».
5. ↑ . «en.parisinfo.com/transport/73141/Pont-de-Bir-Hakeim».
6. ↑ . «sortiraparis.com/arts-culture/walks/articles/173586-the-pont-de-bir-hakeim-in-paris/lang/en».
7. ↑ . «frenchmoments.eu/pont-de-bir-hakeim-paris/».
8. ↑ . «imdb.com/search/title/?locations=Filming Location Matching Pont de Bir-Hakeim, Paris, France».
9. ↑ . «themoviedistrict.com/rififi/». Αρχειοθετήθηκε από το πρωτότυπο στις 10 Ιουλίου 2020.